Quercus

El Quercus l'è 'l zèner de la famìa botànica de le Fagaceae 'ndóche gh'è dét le piànte che s'è üs ciamà rùer (in Bergamàsch róer - rùer - lùer; en Lombàrt Ucidentàl: rùgura).

Chèsto zèner l'è uriginàre del emisfér nòrt, e gh'è dét piànte che fa crödà le fòie 'n envéren e piànte che le fòie i a té sö. Le spéci de chèsto zèner se le tróa de le latitùdegn frède 'nfìna a l'Asia tropicàl e 'n America.

Endèl'Itàlia setentriunàl le spéci che i è piö fàcii de troà i è 

la Q. pubescens, 

la Q. robur,

la Q. petraea, 

la Q. cerris.

Se tróa però apò a dèle spéci ezòtiche, doperàde come ornamentài e che adès i è dré a natüralizàs

la Q. ilex,

la Q. rubra ('mpó natüralisada),

e la Q. palustris ('mpó natüralisada).

 Descrisiù 
Endèl zèner Quercus gh'è dét divèrse spéci de piànte che vé sö spontànee 'n Itàlia. De spès el portamènt l'è de àlber gràncc ma gh'è apò a dèle spéci che g'ha portamènt de boscài (arbüstif). Le fòie, altèrne, de spès i è lobàde, a ólte capetàde e söndèna stèsa piànta se pöl troà fùrme de fòia diferènte, per vìa de la diferènsa che gh'è 'ntra le fòie zùine e chèle piö ècie.

Le piànte del zèner Quercus i è monòiche, (sö la stèsa piànta gh'è tat i fiùr mascc come i fiùr fèmina). I fiùr mascc i è reünìcc en amèncc de culùr zalt, chèi fèmina i è de culùr vért. 

El fröt l'è 'na giànda, furmàda de 'na cùpola de scàie töt entùren a la bàze de la nus.

 Sistemàtica 
En chèsto zèner gh'è dét presapóc 400 spéci. Le vé clasificàde en du sotazèner (Quercus e Cyclobalanopsis). El sotazèner Quercus l'è ac dividìt en sesiù: Quercus, Mesobalanus, Cerris, Protobalanus e Erythrobalanus (ciamàt apò Lobatae). Le spéci che se tróa piö facilmènt endèl'Itàlia del nòrt de sòlit le aparté al sotazèner Quercus, sesiù Quercus.

 Colegamèncc estèrni 

 Flora of North America - Quercus
 Flora of China - Quercus 
 Flora of China - Cyclobalanopsis
 Americanredoak.info 
 Quercus robur
 ADDENDA, flora de Spàgna y Portogàl
 Flora of North America - Quercus (en inglés)
 Flora of China - Quercus  (en inglés)
 Flora of China - Cyclobalanopsis (en inglés)
 Foti de Nothofagus obliqua, el rùer del Cile e de l'Argentina
 Rùer del bosch de Bialowieza (inglés)

Categoria:Botànica
Categoria:Fagaceae